Moje meno je Ale Flores a som produktová manažérka v Alexe.
Som Dr. Chelsea Haupt a v Allenovom inštitúte pre umelú inteligenciu
vyvíjam akademický vyhľadávač poháňaný umelou inteligenciou.
Všade okolo teba robia počítače rozhodnutia, ktoré ovplyvňujú tvoj
každodenný život. Keď vyhľadávaš niečo na internete alebo listuješ v správach,
počítače rozhodujú o tom, čo vidíš.
Počítače už dokážu rozpoznať tvoju tvár a porozumieť tvojmu hlasu.
Čoskoro budú riadiť autá a diagnostikovať choroby ešte lepšie ako ľudia.
Ako je všetko toto možné?
Možno pre teba pojem AI, alebo umelá inteligencia, nie je nový.
Na skutočnú umelú inteligenciu si ešte počkáme desaťročia.
Dnes však už existuje určitý druh AI, ktorý nazývame strojové učenie.
Je to typ umelej inteligencie, ktorý možno denne používate a ani o tom neviete.
Pomáha nám riešiť niektoré z najväčších svetových výziev.
Strojové učenie je to, ako počítače rozpoznávajú vzory a robia rozhodnutia
bez toho, aby boli na to výslovne naprogramované.
Najvzrušujúcejšie je to, že je to úplne iný spôsob programovania počítača,
než aký sme kedy poznali.
Vďaka strojovému učeniu môžeš miesto programovania počítača krok za krokom
ho naprogramovať tak, aby sa učil tak, ako ty – pokusmi, omylmi a skúsenosťami.
Učenie vychádza zo skúseností a to platí aj pre strojové učenie.
V tomto prípade „skúsenosti“ znamenajú veľa a veľa údajov.
Strojové učenie spracúva akékoľvek dáta
– obrázky, videá, zvuky alebo text – a dokáže v týchto dátach rozpoznať vzory.
Keď sa naučí rozpoznať vzor v dátach, dokáže sa naučiť robiť predpovede
na základe týchto vzorov.
Napríklad si všimne rozdiel medzi obrázkom auta a obrázkom bicykla.
Umelá inteligencia a strojové učenie majú v spoločnosti čím ďalej tým väčšiu rolu
a formujú budúcnosť nás všetkých.
Preto je také dôležité naučiť sa, ako to funguje, s praktickými skúsenosťami.
Čoskoro budeš mať príležitosť vytrénovať svoj vlastný model strojového učenia.
Pamätaj, že AI je ako každý iný nástroj: najprv získaj vedomosti, potom získaš moc!